Abeɣrir ad nerr zzit γer tmeqlit ad yeḥmu, imir ad nexdem 2 n tɣenǧawin n lmakla n uwren tayeḍ n lfarina γer lḥaǧa ad d-nṣebbeε timellalin alaḥsab n tmeqlit ma d tamecṭuḥt ad nexdem 5, ma meqqret ad nexdem 8. Nekk xedmeɣ 5 ad tent-nerreẓ γer uwren-nni, ad as-nernu ciṭuḥ kan n lmelḥ akked lexmira. Imir ad ten-nerwi mliḥ s ufewwi, ad t-nesmir akken d amexluḍ γer tmeqlit mi d-yewwa s yiwet n ǧǧiha ad t-neqleb s tadimt akken ad teww ǧǧiha-nni niḍen. Mi yewwa ad t-id-nekkes γer uḍebsi uḍriḥ, ad t-negzem d tiḥedrin timecṭuḥin ; win ara yeččen yiwet ad as-yexdem sekker neɣ leεsila sufella. Yella ubeɣrir ur nesεi ara awren neqqar-as timcewwect d timellalin kan i yesεa ad tent-nerwi ad asent-nexdem ciṭuḥ n lmelḥ ; ad tent-nerr ad wwent. Mi tt-id-tebda tiwwin ad nseyyi ad tt-nebren, ad d-teffeɣ am tbagiḍt. Tettmačča daxel n ucebbaḍ.